**E L Ő T E R J E S Z T É S**

**a Gazdasági és Jogi Bizottság 2020.június 22. napi ülésére**

**Javaslat a KEHOP-3.2.1. hulladékgazdálkodási rendszer fejlesztése Szombathely város területén pályázat keretében az NFP Nemzeti Fejlesztési Programiroda Nonprofit Kft. és az önkormányzat között kötendő konzorciumi együttműködési megállapodás jóváhagyására**

2020. február 24-én érkezett az Innovációs és Technológiai Minisztérium tájékoztatása arról ,hogy a KEHOP-3.2.1.-15 azonosító számú „A hulladékgazdálkodási rendszer fejlesztése Szombathely város területén, különös tekintettel az elkülönített hulladékgyűjtési, szállítási és előkezelő rendszerre” megnevezésű projektet- önkormányzatunk 2019. évben benyújtott támogatási kérelme alapján - az Irányító Hatóság döntése szerint 860 millió forint támogatásban részesítette . A Támogatási Szerződésben megjelölt önerő összege a központi költségvetésből igényelhető meg, mert a projekt benyújtásakor adott önkormányzati nyilatkozatnak megfelelően - nevezetesen, hogy nem áll 100 millió forint rendelkezésre - került a pályázat elbírálásra. Az Önkormányzat részéről a projekt további pénzügyi forrást nem igényel.2020. május 7-én aláírásra került a Támogatási Szerződés a hatályos jogszabályi rendelkezéseknek megfelelően a Támogató és önkormányzatunk, mint Kedvezményezett nevében eljáró konzorciumvezető, azaz az NFP Nemzeti Fejlesztési Programiroda Nonprofit Kft. között.

A Támogatási Szerződés elválaszthatatlan mellékletét képezi az Önkormányzat és az NFP Nonprofit Kft., mint Konzorciumvezető között kötendő 1. mellékletben csatolt Konzorciumi Együttműködési Megállapodás, mely elengedhetetlen a fenti projekt megvalósításához köthető tevékenységek lebonyolításához. Az Önkormányzat a szerződés 1. számú mellékletében meghatározott eszközbeszerzésen és szemléletformáláson túl a PR feladatok megvalósításáért felelős.

A Közgyűlés 386/2019. (IX.26.) Kgy.sz. határozatában rendelkezett arról, hogy a Projekt támogatása esetén szükséges a Közgyűlés jóváhagyása a végleges konzorciumi megállapodáshoz, ezért javaslom a Közgyűlésnek elfogadásra a mellékletben csatolt Konzorciumi Együttműködési Megállapodást és annak 1. és 2. számú mellékleteit .

**Szombathely, 2020. június „ ”**

**/: Dr. Nemény András :/**

**HATÁROZATI JAVASLAT**

**……../2020. (VI. 22.) GJB. sz. határozat**

1. A Gazdasági és Jogi Bizottság a „KEHOP-3.2.1. hulladékgazdálkodási rendszer fejlesztése Szombathely város területén” pályázat keretében a NFP Nemzeti Fejlesztési Programiroda Nonprofit Kft. és az önkormányzat között kötendő konzorciumi együttműködési megállapodást az előterjesztés 1. mellékletében foglaltak szerint javasolja a Közgyűlésnek elfogadásra.
2. A Bizottság javasolja a Közgyűlésnek elfogadásra ,hogy a Polgármester az előterjesztés mellékletében lévő Konzorciumi Együttműködési Megállapodást az NFP Nemzeti Fejlesztési Programiroda Nonprofit Kft-vel aláírja.

**Felelős:** Bokányi Adrienn GJB elnöke

Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtás előkészítéséért:

Stéger Gábor, a Közgazdasági és Adó Osztály vezetője

Kalmár Ervin, a Városüzemeltetési és Városfejlesztési Osztály vezetője)

**Határidő:**  azonnal